NaiveNeuron/SloPal huggingface dataset:
Tomáš, Erik, poslanec NR SR (2017-12-06):
Pani podpredsedníčka, vy tvrdíte, že nemáte oči červené od nenávisti, ale ja nesúhlasím, ste to presne vy, ktorá máte oči červené od nenávisti a tomu zodpovedá aj váš arogantný a pomerne vulgárny štýl politiky, na ženu až príliš. Hovoríte o politickej kultúre, hovoríte, uvádzate príklady zo zahraničia, kde teda ministri odstupovali za oveľa jednoduchšie, ľahšie prípady. Je zaujímavé, že ste s takým niečím neprišli počas vlády Ivety Radičovej, keď váš minister Ľubomír Galko nelegálne odpočúval novinárov, kolegov, že ste ho nevyzývali k tomu, aby odstúpil, a on ani sám neodstúpil, musela ho odvolať premiérka Iveta Radičová. Zaujímavé, že vtedy ste o politickej kultúre nehovorili. Ak som správne pochopil tie príklady vaše, tak ste naznačili, že verejný činiteľ by už mal prijať zodpovednosť aj povedzme za svojich asistentov. Tak vám chcem pripomenúť jeden príklad. Vy ako podpredsedníčka Národnej rady ste nahajrovali alebo najali, ak chcete po slovensky, za asistenta človeka, ktorý ako ekonóm metodicko-pedagogického centra spreneveril peniaze a súkal si ich do vlastného vrecka. Prijali ste ho ako asistenta na údajne potláčanie nelegálnych praktík v školstve. Takého asistenta ste vy prijali. Tak kde je tá vaša zodpovednosť? Len ste ho vyhodili po tom, čo som urobil ja tlačovú besedu, ale nepočul som alebo nevidel som žiadny prejav vašej zodpovednosti.
Vašečka, Richard, poslanec NR SR (2014-11-09):
Ďakujem. Pán premiér, keby som počúval vaše vystúpenie tak, že keby som nevedel nič iné, tak by mi z toho bývalá vláda vyšla veľmi neslávne. Ale si myslím, že to, čo je oveľa neslávnejšie, smutné a tragikomické, je, že vy ste nevystupovali ako premiér súčasnej vlády, ale ako opozičný poslanec bývalej vlády, ktorá už tu dva a pol roka nie je. A to je veľmi smutné a tragikomické. Ďalšia vec, na ktorú by som chcel reagovať, je, že ste hovorili o tom, že nechodíme na stretnutia s občanmi. Ja som si len námatkovo počas vášho vystúpenia pozrel môj kalendár za posledný mesiac, keď som bol okrem Bratislavy a Žiliny, kde teda pôsobím, v štrnástich slovenských mestách a rozprával som sa tam s občanmi. A dnes by som bol tiež znova s občanmi, len pán Paška zvolal toto stretnutie, túto schôdzu na takýto termín. (Reakcia z pléna.) Určil termín schôdze. A napríklad ľudia okrem iného sa pýtajú aj na to, že ako je možné, že ich blízki majú tak zlú zdravotnú starostlivosť. A preto sme tu. A toho ste sa naozaj nedotkli, tak ako to povedali viacerí kolegovia. Takže prosím, keby ste naozaj sa postavili k tejto veci ako statočný, čestný, úprimný človek, ktorý bude riešiť podozrenia a obvinenia, ktoré sú voči nemu vznesené, a nie problémy iných, ktoré navyše sú z dávnej minulosti. Ďakujem.
Slota, Ján, poslanec NR SR (2011-09-13):
Pani predsedníčka slovenskej vlády, ja to zvlášť zdôrazňujem slovenskej vlády, pani premiérka, pretože ste tu hovorila, že máte „svoju vládu“, máte „svojich poslancov“, chvalabohu, že ste nepovedala, že máte tu „svoj štát“. Pretože vy tento štát ste nikdy nechcela, to je po prvé. Bohužiaľ, ste premiérka, to proste takto vyšlo vo voľbách, ale to neznamená, že máte absolútnu podporu, samozrejme, občanov Slovenskej republiky. Keď zoberieme len absolútne čísla, tak táto vláda má podporu možno slabú štvrtinu, štvrtinu občanov Slovenskej republiky, i keď sa niektorí ministri tu  nafukujú, ako keby boli páni bohovia na zemeguli a nielen na Slovensku. Viete ja, je mi veľmi smutno, že v tom podklade, ktorý sme dali na vaše odvolanie, nezaznel aj argument Slovenskej národnej strany, že čo je najnebezpečnejšie pre Slovensko. To je to, jak bagatelizuje táto vláda radikalizmus, ktorý je v Maďarskej republike. A čo nám vadí a čo nám maximálne vadí, to je to, jak bagatelizuje táto vláda tento problém a jak úzko spolupracuje s ľuďmi z Maďarska, ale aj s politickými stranami, maďarskými politickými stranami na Slovensku. To je podstatné pre Slovenskú národnú stranu. Viete, keď si zoberieme, že pán Orbán si doslovne a do písmena robí posmech z nášho ministra zahraničných vecí, keď si doslovne a do písmena robí posmech z predsedníčky vlády Slovenskej republiky a z celej vlády, prijímajú sa zákony, ktoré jednoznačne... (Prerušenie vystúpenia časomerom.)
Danko, Andrej, podpredseda NR SR (2023-12-08):
Dvaja poslanci s faktickou. Pán poslanec Pročko.
Ďuriš Nicholsonová, Lucia, podpredsedníčka NR SR (2018-12-06):
Ďakujeme pekne, pán poslanec. Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem rozpravu za skončenú. Ale chcem sa hneď opýtať členov vlády, ktorí sú prítomní, nie je ich veľa, či by chceli hneď odpovedať na otázky, ktoré odzneli v interpeláciách. Ďakujem, pán minister Sólymos, že mi odpovedáte v mene vašich kolegov. Vyhlasujem teda tento bod programu za skončený. Dávame si dvojminútovú prestávku do 25, poprosím členov vlády, ktorých to aj tak veľmi nezaujíma, aby opustili rokovaciu miestnosť, my sa budeme venovať ďalšiemu rokovaniu parlamentu. (Prestávka.) (Po prestávke.)
M. Hort, podpredseda NR SR: (2010-01-20):
Chcem sa spýtať, pán minister, či chcete zaujať stanovisko k vystúpeniu pána poslanca Štefanca? Nech sa páči.
P. Hrušovský, predseda NR SR: (2005-02-08):
(Hlasovanie.) 136 prítomných, 47 za, 48 proti, 41 sa zdržalo. Bod 203 sme neschválili. Budeme hlasovať teraz o bode 229 zo spoločnej správy. M. Abelovský, poslanec: S návrhom gestorského výboru schváliť ho, ide o tzv. osvienčimskú lož.
Laurenčík, Milan, podpredseda NR SR (2022-03-15):
Na faktickú poznámku bude reagovať pán poslanec Miroslav Suja, nech sa páči.
P. Hrušovský, predseda NR SR: (2004-03-03):
Poprosím teraz pani poslankyňu Laššákovú, aby z poverenia ústavnoprávneho výboru informovala Národnú radu o stanovisku ústavnoprávneho výboru k návrhu vlády k zákonu, ktorý práve prerokúvame. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Ján Slota.
M. Košútová, poslankyňa: (2006-10-20):
Národná rada Slovenskej republiky uznesením č. 43 z 5. septembra 2006 pridelila vládny návrh zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25), na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbory Národnej rady Slovenskej republiky, ktorým bol vládny návrh zákona pridelený, zaujali stanoviská, že s týmto návrhom súhlasili a odporučili ho schváliť s pripomienkami uznesením výborov, máte v tlači 25a. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať tak, ako je to v bode V spoločnej správy. Súčasťou tlače 25a je i návrh na uznesenie. Ďakujem. Prosím, otvorte rozpravu.
Ďuriš Nicholsonová, Lucia, podpredsedníčka NR SR (2019-05-13):
Prepáčte, pán poslanec. Môžem vás poprosiť o pokoj v rokovacej sále? Ďakujem.
A. Belousovová, podpredsedníčka NR SR: (2007-10-26):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Urbáni, pani poslankyňa Vaľová a pán poslanec Veteška. Podľa schváleného programu pristúpime teraz k druhému čítaniu o návrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja a Rudolfa Pučíka na vydanie zákona o zásluhách Andreja Hlinku o štátotvorný slovenský národ a o Slovenskú republiku . Návrh zákona ste dostali pred prvým čítaním ako tlač 396 a spoločnú správu výborov máte ako tlač 396a. Teraz dávam slovo poslancovi Rafaelovi Rafajovi, aby návrh zákona odôvodnil.
Zmajkovičová, Renáta, podpredsedníčka NR SR (2012-10-16):
Ďakujem, pán poslanec. S faktickými poznámkami žiadny poslanec. Uzatváram možnosť prihlásiť sa s faktickou poznámkou. Pán poslanec bol jediný, ktorý sa prihlásil do rozpravy. Vyhlasujem všeobecnú rozpravu za skončenú. Pán minister, chcete zaujať stanovisko k rozprave? Nie. Pán spravodajca, chcete zaujať stanovisko? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov . Vládny návrh zákona je pod tlačou 171, spoločná správa výborov má tlač 171a. Pán minister, nech sa páči, odôvodnenie vládneho návrhu zákona.
Richter, Ján, poslanec NR SR (2011-09-14):
Ďakujem za slovo, pán podpredseda. Dajte hlasovať o návrhu na uznesenie Národnej rady Slovenskej republiky, ktorým berie na vedomie predmetnú správu.
Chmel, Rudolf, poslanec NR SR (2013-02-12):
Ďakujem, pán predseda. Zvolávam výbor pre ľudské práva a národnostné menšiny na 12.00 hodinu do miestnosti 33.
Bugár, Béla, podpredseda NR SR (2018-09-20):
Ďakujem pekne. Teraz otváram rozpravu k týmto trom bodom. Pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Ako jediný pán poslanec Grendel. Končím možnosť sa prihlásiť ústne do rozpravy. Pán poslanec, ako spravodajca, nech sa páči, máte slovo.
Šimečka, Michal, podpredseda NR SR (2024-06-11):
Ďakujem veľmi pekne. Otváram rozpravu, do ktorej sa prihlásili dvaja, a ako prvá vystúpi pani poslankyňa Jaurová za klub Progresívne Slovensko. Nech sa páči.
Kotleba, Marian, poslanec NR SR (2018-05-15):
Ďakujem za reakcie kolegov. Pán kolega Klus, naozaj tiež bez emócií, vecne, dneska sa tu bavíme nie o tom, aká je alternatíva pre nejakú vojenskú, politickú orientáciu alebo začlenenie Slovenskej republiky, ale o tom, či je nutné a nevyhnutné znova posielať ďalších 152 vojačikov na ruské hranice, kde naozaj neznamenajú nič len provokáciu. Takže je to trošku, vaša otázka je možno k veci, ale nie v správnom čase. Môžme si k tomu sadnúť a porozprávať sa. Už sme raz o tom debatovali, kľudne sa môžme podebatiť znova a neodbočovať od tej témy. Myslím si, že či Slovensko 152 vojakov tam pošle alebo nepošle, tak keby tam neposlalo, tak tam nikomu chýbať nebudú. Nikomu chýbať nebudú, len my nemusíme byť za každú cenu tak, tak zapálení a horliví a tí prví, ktorí jednoducho chcú byť, chcú byť v tom zornom pole, poli tých Američanov a tých veliteľov, pretože nie je účasť NATO ako NATO. Môžme byť členmi NATO a môžme sa držať vzadu a môžme byť členmi NATO a môžme byť horliví a ukazovať, že áno, my chceme byť tie štíty, ktoré sa nastavia, keď sa dačo bude diať. A ja si myslím, že o to nikto na Slovensku nemá záujem, ani politici hádam, ale ľudia určite nie. Ďakujem.
Mičovský, Ján, poslanec NR SR (2021-10-01):
Dobré ráno, dobrý deň, ďakujem za slovo. Vážený pán podpredseda Národnej rady, vážený pán generálny prokurátor, vážený pán spravodajca, vážené pani poslankyne, páni poslanci, vážení občania, ja rád začnem, len som mal pocit že zo včerajška ostali ešte faktické poznámky, ale zrejme tie sa už stratili a nebude sa v nich pokračovať? Mal som pocit, že neboli zodpovedané. (Vstup predsedajúceho.)
Žitňanská, Jana, poslankyňa NR SR (2013-05-29):
Ďakujem veľmi pekne. Vážená pani predsedajúca, kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpila v prvom čítaní k návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona o školských autobusoch (tlač 469) ako určená spravodajkyňa Výboru Národnej rady Slovenskej republiky pre vzdelávanie, vedu, mládež a šport uznesením č. 72 zo 7. mája 2013 a podala spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 461 z 26. apríla 2013 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajkyňu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, ďakujem, skončila som so svojou spravodajskou informáciou a odporúčam otvoriť rozpravu k návrhu zákona.
Šefčík, Marek, poslanec NR SR (2021-10-05):
Ďakujem pekne za slovo, pán predsedajúci. Ďakujem ti, Juraj, že si upozornil aj ty na kontrast medzi tým, ako reagoval generálny prokurátor, špeciálny prokurátor, a nie je tam len kontrast v komunikácii. Ja som sa o tom presvedčil aj v týchto dňoch, keď som sa pýtal na zničenie nahrávky Gorily. Pán generálny prokurátor mi odpovedal, že si mám naštudovať to a to v tom a v tom spise a na tej a tej strane a tam sa dozviem odpovede. Pán špeciálny prokurátor, za čo mu ďakujem, mi odpovedal tak, že to mohol pochopiť aj laik. Zachytil som, že Fico tvrdí, že Lipšic musí odísť pre upokojenie situácie. Ja si myslím, že toto najlepšie svedčí o tom, že si pán špeciálny prokurátor robí svoju prácu dobre. Kováčik Ficovi a jeho ľuďom doprial pokoja až-až. Ďakujem.
Žiga, Peter, podpredseda NR SR (2024-09-13):
Ďakujem pekne. Ešte predtým, ako dám priestor na faktické poznámky, chcem pozdraviť žiakov 9. ročníka základnej školy v Dunajskej Strede, ktorí nás prišli pozrieť na balkón. Vitajte! Pani poslankyňa, na vaše vystúpenie osem faktických poznámok. Ako prvý pán poslanec Garaj.
Dubačová, Viera, poslankyňa NR SR (2017-02-08):
Ja ďakujem pani poslankyni Jurinovej za jej vystúpenie. To, ako málo ľudí sa prihlásilo do rozpravy, znamená, ako málo ešte vnímame tú dôležitosť funkcie verejného ochrancu práv, práv a slobôd, ktorý práve v tejto dobe a dnes je pre nás veľmi podstatný a dôležitý. Ja musím naozaj smutne konštatovať, že táto ignorácia a toto podceňovanie vedie práve k tomu, že potom tu vyhráva zlo a živly, ktoré potláčajú ľudskú slobodu a ktoré útočia na samú podstatu ľudskosti, ľudskú dôstojnosť. Takže podporujem pani poslankyňu Jurinovú a ďakujem.
B. Bugár, podpredseda NR SR: (2001-09-12):
P. Tatár, poslanec: Ďakujem za slovo. Zákony, ktoré nasledujú po kompetenčnom, teda rozpočtové pravidlá, majetok obcí a VÚC naozaj spolu súvisia a ten problém, že sa navrhuje presúvať majetok aj s dlhmi, treba riešiť, inak to nebude dobre fungovať. My sme aj vo výbore pre financie, rozpočet a menu diskutovali o tom, že okrem určenia peňazí z privatizácie v tom zákone, ktorý máme na programe na tejto schôdzi, na dôchodkovú reformu a výplatu dlhopisov, je z rôznych dôvodov potrebné uviesť tretí dôvod, tretí účel týchto peňazí, a to je štátny dlh. V podstate aj toto spadá do štátneho dlhu, že by sa odovzdávali a prevádzali majetky už bez prevádzkových dlhov. Samozrejme, s tým súvisí aj to, aby sa dôslednejšie potom urobil zákon o rozpočtových pravidlách tak, aby samosprávy, teda obce a samosprávne kraje mali spoľahlivé vlastné zdroje peňazí a aby sa neopakovalo len to isté čo doteraz, že budú vznikať tie isté štátne dlhy na tých istých zariadeniach. Toľko k financovaniu a k prepojeniu tých zákonov. Ďakujem.
Kaník, Ľudovít, poslanec NR SR (2012-10-23):
Ja, keď pán poslanec hovoril o Litve, tak som práve chcel spomenúť opačný príklad Estónska, ale pán poslanec to povedal, takže týmto pádom môžem skrátiť svoju faktickú poznámku a len podčiarknuť, že máme tu príklady dvoch rôznych prístupov. Jeden funguje, druhý nefunguje. Veď normálne zdravý rozum hovorí, poďme tou úspešnou cestou. Nie tou, ktorá nefunguje. Prečo táto vláda nás ženie na cestu, ktorá sa ukazuje ako neúspešná a pre hospodárstvo škodlivá? Ďakujem.
Pellegrini, Peter, predseda NR SR (2015-12-21):
Prezentujme sa a hlasujme. (Hlasovanie.) Prítomných 116 poslancov, za hlasovalo 37, proti bolo 78, zdržal sa 1 poslanec. Neschválili sme túto pripomienku.
Suja, Miroslav, poslanec NR SR (2021-12-03):
Ďakujem za slovo, pán predsedajúci. Táto vláda a vládna koalícia dva roky po sebe pripravuje dôchodcov o 13. dôchodky a teraz im chce zalepiť oči 500-eurovou poukážkou a 100 eurami na elektriku. Ak chcete pomôcť, tak dajte hlasovať o každom návrhu osobitne a nemáme problém podporiť 100 euro pre každého dôchodcu bez rozdielu, či je očkovaný, alebo nie. My nebudeme segregovať ľudí. A ak chceme pomôcť celému Slovensku, tak normálne, pročkovci, postavte sa, zoberte si toho blázna, čo sa vzadu teraz chechotá, a odíďte. A tým pádom pomôžete celému Slovensku. Jediný liek na toto všetko je zbaviť sa tejto neschopnej vlády. Vlády, ktorá nepočúva nikoho iného, žiadnych odborníkov, len sa na nich vyhovára, samých seba a prichádza s jedným väčším bludom ako druhým. Mali sme tu atómové bomby, ktoré mali navždy s týmto skončiť. A kde je tá atómová bomba? V koho hlave vybuchla tá atómová bomba? Vidíme, ako to skončilo? Sme zasa najhorší v tabuľkách svetových. Len kvôli tomu, že ste neschopní, že ešte ani ten titul si neviete ukradnúť tak, aby vás nechytili, a ešte keď ho ukradnete, tak vykrikujete druhým, že ho ukradli. Tak toto je topka, vážení kolegovia, vy neviete absolútne nič. Nič! A keď niekto niečo nevie, nie je hanba sa poradiť s niekým, čo vie. Ale vy sa nechcete s nikým ani len poradiť. A tie prázdne frázy, že aby sme my dávali nejaké riešenia a keď nejaké padne, tak ho absolútne ignorujete, tak toto si nahajte pre seba. Keby ste sa pred tých dôchodcov postavili a povedali im pravdu, tak vám to možno skôr zoberú ako takto, keď sa ich snažíte klamať a navádzať na nejakú smiešnu poukážku, ktorú dostanú niekedy v lete a nie teraz. A... (Prerušenie vystúpenia časomerom.)
Glváč, Martin, podpredseda NR SR (2019-01-31):
Ďakujem. Ďalší v rozprave, pán poslanec Mizík, nech sa páči.
Kamenický, Ladislav, poslanec NR SR (2016-11-29):
Týmto sme schválili návrh uznesenia č. 1 zo spoločnej správy. Teraz budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na roky 2017 až 2019. V uznesení bude uvedené, že Národná rada Slovenskej republiky žiada vládu Slovenskej republiky: a) dôsledne zabezpečovať úlohy vyplývajúce zo schváleného štátneho rozpočtu na rok 2017; b) v rámci rozpočtových výdavkov kapitoly Všeobecná pokladničná správa v roku 2017 vyčlení finančné prostriedky v objeme 50 mil. eur na krytie potenciálnych negatívnych vplyvov v sektore zdravotníctva vyplývajúcich z aktuálnych odhadov vývoja tohto sektora v roku 2016 a implementácie jednotlivých opatrení z projektu Hodnota za peniaze. Tieto požiadavky sú obsiahnuté v časti IV spoločnej správy a doplnené o návrhy prednesené v rozprave a schválené hlasovaním. Budeme hlasovať.
Paška, Pavol, predseda NR SR (2012-10-25):
(Hlasovanie.) 143 prítomných, 62 za, 80 proti, 1 sa zdržal. Návrh sme neschválili.
M. Číž, podpredseda NR SR: (2010-01-29):
Obviňuje nás tu bezočivo z hocičoho. My práve máme problém v tom, že kradnete a že ste kradli, to naozaj vám zhodnotila, ako občas divne pripúšťate, verejnosť. Neboli ste zvolení. Ale, pán Pado, o vás sa vie, že ste boli beznádejne najslabším ministrom vnútra, keď teda tie bezočivosti patria do parlamentu, normálne by som vám to nepovedal, ale teraz vám to pripomeniem. Považujú vás naši ľudia za beznádejne najslabšieho ministra v riadení ministerstva. Myslíte, že budete dobrý aj pri kritike ministerstva? Stáva sa občas aj také, že neviete síce riadiť ministerstvo, ale viete dobre kritizovať. Pripusťme, verejnosť si urobí obraz. SMER používa tajné služby pri získavaní kompromitujúcich informácií? To, že ste nehanebne kradli, vážení kolegovia z SDKÚ, a rozkrádali Branisko, o tom hovoril vtedajší šéf tajnej služby pri správe SIS-ky v parlamente! Je k dispozícii. Máme vám to donekonečna pripomínať?!
Pčolinský, Peter, podpredseda NR SR (2023-01-24):
Ďakujem. S ďalšou faktickou poznámkou vystúpi pani poslankyňa Jana Vaľová.
Heger, Eduard, poslanec NR SR (2019-06-18):
Ďakujem veľmi pekne za doplnenie. Eugen, stal si sa europoslancom, no budeš tu výrazne chýbať. Budeš tu výrazne chýbať. Ďakujem veľmi pekne.
Laurenčík, Milan, podpredseda NR SR (2022-03-23):
Na faktické poznámky bude teraz reagovať pán poslanec Richard Takáč. Nech sa páči.
Grausová, Natália, poslankyňa NR SR (2018-01-30):
Ďakujem. Pán kolega Mazurek, veľmi si ťa vážim za toto vystúpenie. Naozaj hovoril si k veci, hovoril si pravdu, hovoril si k veci, hovoril si tak jasne, že už iba hlupák alebo ten, ktorý nechce vidieť, to neuvidí. Ďakujem. Ešte raz ti ďakujem.
Zmajkovičová, Renáta, podpredsedníčka NR SR (2013-10-24):
Teraz v rozprave vystúpi pán poslanec Bastrnák za poslanecký klub MOST – HÍD.
V. Veteška, podpredseda NR SR: (2005-05-12):
M. Majdová, poslankyňa: Pani poslankyňa Angyalová, je dosť zvláštne porovnávať sedenie u zubára v čase, keď problém už existuje, a dosť vážny problém, so služobnou cestou, ktorá sa odohráva v čase, alebo ktorá je naplánovaná v čase, keď žiadny problém neexistuje. Okrem toho, ak som dobre rozumela, z tých prípadov alebo z väčšiny tých prípadov, ktoré ste spomínali, boli tam ohrozené aj ľudské životy a zdravie a toto rozhodne nie je ten prípad.
P. Miššík, poslanec: (2007-02-02):
Ja sa ale zastavím v ďalšej záležitosti, a to je tá, že jeho vystúpenie bolo pomerne ostré a myslím si, že muselo byť a malo byť ostré, pretože aj opačné ataky smerom k našim ľuďom a smerom k dámam ako Iveta Radičová, na čo takmer všetci zabúdajú aj na verejnosti, je podrobená stálym útokom zo strany Roberta Fica. To si málokto všíma a my jednoducho musíme našich ľudí, ktorí vedia hovoriť k veci a vedia, o čom je politika a vedia, že je to služba verejnosti, týchto si musíme chrániť. Ďakujem.
Nash, Natália, poslankyňa NR SR (2023-12-14):
Ďakujem pekne. Oskar, veľmi správne si upozornil na to, že tento zákon sa veľmi podobá na tú rozprávku O psíčkovi a mačičke, ktorí si chceli urobiť tortu, a vlastne nevedeli, ako sa to robí, a tak si povedali, že do tej torty dajú všetko najlepšie, čo im najviac chutí, a dali tam úplne všetko okrem chleba, lebo psíčkovia a mačičky chleba nejedia. A, a nakoniec tú tortu aj urobili, ale, ale ono im tú tortu zožral taký pes zlý, ktorý prišiel, a potom ho z tej torty hrozne bolelo brucho. A ja dúfam, že aj z tohto návrhu nech ho bude bolieť brucho, lebo tento návrh je, je, je strašný guláš. A súhlasím s tebou, že sleduje jediný cieľ, a to zásadne oslabiť nezávislosť Úradu pre dohľad nad zdravotnou starostlivosťou tým, že dosadia vhodnú osobu na miesto predsedu alebo predsedníčky. Je smutné, že koalícia sa takto hanebne snaží ovládnuť ďalší nezávislý štátny úrad, ktorý dohliada na dodržiavanie zákonov v zdravotných poisťovniach a v zdravotnom poistení. Ďakujem pekne. (Potlesk.)
Hlina, Alojz, poslanec NR SR (2013-09-03):
(Povedané súbežne s predsedajúcim.) Dávam návrh. Dávam návrh.
Blanár, Juraj, podpredseda NR SR (2022-12-06):
Prezentujme sa a hlasujme. (Hlasovanie.) Prítomných 136 poslancov, za hlasovalo 65, proti bolo 39, zdržali sa 32, hlasovali všetci. Konštatujem, že Národná rada sa uzniesla, že nebudeme pokrač... nebude pokračovať v rokovaní o tomto návrhu. Ďakujem pánovi spravodajcovi. A teraz budeme hlasovať o bode č. 88 schváleného programu, ktorým je prvé čítanie o návrhu poslanca Čepčeka na vydanie zákona, ktorým sa mení zákon č. 350/1966 Z. z. o rokovacom poriadku... 1996 o rokovacom poriadku Národnej rady. Je to parlamentná tlač 1311. Teraz poprosím pána spravodajcu za ústavnoprávny výbor Borisa Suska, aby uviedol hlasovanie. Nech sa páči. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1311.)
Hatráková, Katarína, poslankyňa NR SR (2021-11-03):
Ďakujem, pán predsedajúci. Dámy a páni, dovoľte mi predložiť informáciu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Milanovi Krajniakovi, poverenému riadením Ministerstva práce, sociálnych vecí a rodiny Slovenskej republiky, tlač 756, vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím č. 782 z 28. októbra 2021 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Milanovi Krajniakovi poverenému riadením Ministerstva práce, sociálnych vecí a rodiny Slovenskej republiky, tlač 756, na prerokovanie všetkým výborom Národnej rady Slovenskej republiky okrem vymedzených výborov, a to určené, to do určeného termínu konania schôdze. Určil zároveň, aby výbor pre sociálne veci ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky. Predložený návrh skupiny poslancov prerokovali jednotlivé výbory v určenom termíne. Výbor pre zdravotníctvo, výbor pre kultúru a médiá a výbor pre sociálne veci o návrhu nerokovali, keďže neboli uznášaniaschopné. Ostatné určené výbory neprijali uznesenie z dôvodu, že predložený návrh uznesenia nezískal potrebný počet, potrebný súhlas nadpolovičnej väčšiny všetkých poslancov. Gestorský (ruch v sále), gestorský Výbor Národnej rady Slovenskej republiky pre sociálne veci dňa 3. novembra 2021 nerokoval, nakoľko nebol uznášaniaschopný. Predseda výboru ma poveril, aby som na schôdzi Národnej rady Slovenskej republiky informovala o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Milanovi Krajniakovi, poverenému riadením Ministerstva práce, sociálnych vecí a rodiny Slovenskej republiky, vo výboroch Národnej rady Slovenskej republiky a určil poslancov Katarínu Hatrákovú, Vladimíra Ledeckého a Jána Kerekrétiho, aby plnili úlohy spravodajcov. Návrh uznesenia Národnej rady Slovenskej republiky je, je uvedený v prílohe informác... v prílohe informácie. Pán predsedajúci, otvorte, prosím, rozpravu.
Grendel, Gábor, podpredseda NR SR (2022-11-11):
Pán poslanec Kamenický.
Šipoš, Michal, poslanec NR SR (2024-01-11):
... upozorniť na to, že ste zobrali pánovi Proč... (Prerušenie vystúpenia predsedajúcim.)
P. Hrušovský, podpredseda NR SR: (2002-05-28):
R. Šepták, poslanec: Je to veľmi pekné. Ja osobne si myslím, že spravodlivosť neexistuje a ešte dlho nebude existovať, pretože aj v Amerike má zaviazané oči, ale ja som za, pán poslanec Brocka, všetkými desiatimi. Nebol som našťastie vojak z povolania, len som sa naňho pripravoval a odišiel som dostatočne v skorom čase, ale chcem povedať, že ja si uvedomujem, že štát potrebuje ozbrojené zložky a práve preto je povinný vytvoriť možno aj nadštandardné podmienky voči ostatným, ale to nezabraňuje tomu, aby budúca vláda nezačala - a možno aj tá terajšia - nezačala rozmýšľať nad tým, akým spôsobom budeme riešiť túto problematiku tak, aby bol ten sociálny systém spravodlivý, ako vy hovoríte. Ale môj príspevok bol úplne iný. To bolo len na margo veci, ktorá sa tu prerokovávala, či áno alebo nie policajti a vojaci. Ja by som chcel skôr poprosiť, aby sme pri týchto mojich pozmeňujúcich návrhoch mysleli na ťažko zdravotne postihnutých ľudí, ktorým môžeme umožniť sa zaradiť do normálneho života, pretože tie príspevky, ktoré dostávajú zo štátu, im neumožňujú plnohodnotne žiť a možnosť dať im pracovať je asi našou morálnou povinnosťou. Ďakujem
D. Jarjabek, poslanec: (2002-03-21):
I. Presperín, podpredseda NR SR: Bližšie poď k tomu, máš zapnutý mikrofón.
Danko, Andrej, podpredseda NR SR (2024-02-13):
Pokračujeme, pán poslanec Blcháč.
Bittó Cigániková, Jana, poslankyňa NR SR (2022-10-25):
Ďakujem veľmi pekne. Alino, ďakujem ti veľmi pekne a chcem teda potvrdiť určite možnože aj v rámci toho, čo si hovoril, treba ešte pripomenúť, že veď aj OĽANO by mohlo mať nakoniec záujem, na ktorého kandidátke prišiel pán Čepček, lebo veď podpredsedníčkou výboru je pani Záborská, že. Čiže keď odvoláte predsedu, dúfate, že pani Záborská bude podpredsedníčka, lebo tá už nemá problém s presadzovaním ideológie, že? Keď ste spolu podali všetci 15 návrhov, s ktorými nesúhlasí verejnosť. Ale chcem vám teda povedať, že uvažujem o tom, že ešte ako predsedníčka poverím druhého podpredsedu riadením výboru a potom ste s tým zasa nevybabrali, viete. No a, Karol, čo sa týka teambuildingu, milé, lebo ty si to predstavuješ ako náš saskársky. To je vždy príjemné, ale si predstav, že v tom tíme máš mať Čepčeka, neblázni, hej, to nemusíme mať. Vladko Ledecký, ja by som chcela povedať možno tiež tak nejak osobnejšie, že my sme si, dovolím si tvrdiť, dúfam, že nikoho nenahnevám, s tvojou dcérou Vlaďkou podobne oddané sme svojej práci. Aj keď ona je oveľa, mám pocit, slušnejší prejav, zrelejšie vystupovanie. Ja ešte teda mám na čom pracovať. Aj sa snažím to robiť. Ale možno preto máme k sebe teda vzájomné sympatie a možno ty si teda v tomto trošku zaujatý a ja sa tomu úprimne teším, že to tak je. Takže ďakujem všetkým a chcem povedať ešte k tomuto všetkému mojim predrečníkom. Pán Čepček mal 2 387 krúžkov na kandidátke OĽANO, v ktorom teraz nie je, lebo bol vyhodený za porušovanie pravidiel. Zatiaľ čo ja som mala 28-tisíc krúžkov. Takže, pán Čepček, keď vykrikujete, že kto tu koho zastupuje, tak si trošinku, trošinku vstúpte aj vy do svedomia, prosím vás.
Danko, Andrej, predseda NR SR (2017-05-19):
Ďakujem. Ešte raz, pekný večer. (Rokovanie 17. schôdze NR SR sa skončilo o 0.07 hodine.)
Sulík, Richard, poslanec NR SR (2012-06-19):
Pán predseda Paška, aj nejaká parlamentná kultúra by mohla pre vás platiť.
Šeliga, Juraj, podpredseda NR SR (2021-01-29):
Pán poslanec Žiak.
Šimečka, Michal, podpredseda NR SR (2024-01-16):
Ďakujem. Pán poslanec Majerský.
Osuský, Peter, poslanec NR SR (2011-07-07):
Ďakujem, pán podpredseda. To, čo počujeme, a to, čo zažívame, je presne tá téma, o ktorej na záver, obrátiac sa na mňa a na kolegu Matoviča, pán poslanec hovoril o tom, že chceme niekoho umlčať. Ja na rozdiel od tej vašej partie nehulákam, keď vystupujete. Chovám sa slušne, nepískam a nedupem. A je zaujímavé, že práve reprezentant toho spolku, ktorý tam sedí a chová sa tak ako jeho voliči v tej štvrtej cenovej skupine, kde čerpá svoje hlasy, bude mňa poúčať o tom, že ho chcem umlčať. Samozrejme, môžete vykrikovať ako stádo, to je v poriadku, každý si píše svoj obraz. Ale celá rokovacia miestnosť a všetci tí, ktorí si to pozrú cez kamery a sedia na balkóne, počuli, kto sa ako chová pri koho vystúpeniach. Takže, samozrejme, v duchu najlepších gottwaldovských tradícií robíte kravál. Ale to, že nás ešte častujete nadávkami do boľševikov, má skutočne čaro nechceného. Ale nakoniec, aký išiel, takú terminológiu našiel. Teda si zabučte, zabúchajte a chovajte sa ako korektní poslanci, ktorí žiadajú dodržiavanie procedúr a všetkého, čo k tomu patrí. Česť práci! (Smiech v sále. Potlesk.)
Zmajkovičová, Renáta, podpredsedníčka NR SR (2012-07-24):
S faktickými poznámkami na vystúpenie pani poslankyne nie je nikto. Ďalším, ktorý by mal vystúpiť v rozprave, je pán poslanec Poliačik. Nevidím ho v sále. Takže stráca možnosť vystúpiť, lebo už raz stratil poradie na vystúpenie v rozprave. Pýtam sa pána ministra, či chce zaujať stanovisko k rozprave. (Reakcia navrhovateľa.) Nech sa páči.
V. Veteška, podpredseda NR SR: (2004-01-22):
Otváram rozpravu. Písomné prihlášky do rozpravy som nedostal žiadne. Pýtam sa, kto sa ústne hlási do rozpravy? Pán poslanec Šulaj. Zároveň uzatváram možnosti ďalších prihlášok do rozpravy. Nech sa páči, pán poslanec Šulaj.
Grendel, Gábor, podpredseda NR SR (2022-11-08):
Prezentujme sa a hlasujme. (Reakcie z pléna. Predsedajúci prijal telefón na internej linke.) Pán spravodajca, mali by ste prečítať návrh v rámci alternatívy jedna a dať o tom hlasovať. Čiže toto hlasovanie vyhlasujem za zmätočné a ruším výsledky tohto hlasovania.
Škripek, Branislav, poslanec NR SR (2024-06-27):
Ďakujem pekne. Ja sa vyjadrím k tomuto celému návrhu o mene a priezvisku, za nás vyjadrím, za klub KDH, že nemožno podporiť tento návrh poslancov za stranu Progresívne Slovensko. Pretože vaše formulácie, ktoré ste tam uvádzali, tak tu máte napísané, že, alebo ako iste viete, Slovenská republika nepozná žiadne iné, citujem: „riadne osvedčené vzťahy ako formy rodinného života okrem manželstva, ktoré je chránené priamo v Ústave Slovenskej republiky vrátane jeho všestrannej podpory a ochrany v spoločnosti a inými slovami, právny poriadok a ústavný rámec Slovenskej republiky neumožňuje pridanie formulácie do zákona o mene a priezvisku.“ A teraz citujem: „alebo iného riadne osvedčeného vzťahu uzavretého v súlade s právnym poriadkom iného štátu.“ Ja tomu trošku aj nerozumiem, že prečo sa tu bavíme o právnom poriadku iného štátu, sme na území Slovenskej republiky. Za druhé, som proti tomu ideologickému preformulovaniu slovného spojenia ženské priezvisko osoby na priezvisko osoby ženského pohlavia. Takže v tomto vidím zaujímavé slovné spojenie, ako keby sme nerozumeli, čo je to ženské priezvisko osoby. Na dosiahnutie tej zmeny, o ktorej hovoríte, o ktorú vám ide, stačilo v tomto prípade vypustiť slová inej ako slovenskej národnosti a nie aj meniť to slovné spojenie ženské priezvisko osoby na ideologické genderové slovné spojenie priezvisko osoby ženského pohlavia. Pardon, osoba ženského pohlavia je žena, takže toto tu naozaj nepotrebujeme. A druhé, hovoríte, že veľa žien sa na vás obrátilo, to máte teda koľko dát? Bolo to 12-tisíc, 40-tisíc, 2-tisíc, 200 alebo šesť vašich známych? Takže myslím si, že to nie je potrebné.
Pellegrini, Peter, predseda NR SR (2015-12-11):
Pán poslanec Puci.
Klus, Martin, poslanec NR SR (2019-04-04):
Ďakujem pekne, pán predsedajúci. Dovoľte mi, aby som oboznámil ctené plénum a verejnosť s tým, ako dopadlo tajné hlasovanie o návrhu na voľbu kandidátov na sudcov Ústavného súdu Slovenskej republiky, ktoré sa konalo dnes 4. apríla 2019. Na tajné hlasovanie o návrhu na voľbu kandidátov na sudcov Ústavného súdu Slovenskej republiky bolo v opakovanej voľbe vydaných a poslanci si osobne prevzali 141 hlasovacích lístkov, teda na voľbe bolo prítomných 141 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky v opakovanej voľbe všetci poslanci odovzdali svoje hlasovacie lístky. Zo 141 odovzdaných hlasovacích lístkov boli 3 lístky neplatné a 138 lístkov bolo platných. Podľa platných hlasovacích lístkov overovatelia zistili, že za nasledovné mená hlasovali nasledovné počty poslancov, ak dovolíte, budem čítať len priezviská, prvé číslo je „za“, druhé číslo je „proti“, tretie číslo je „zdržali sa hlasovania“. - Boroň: 10, 75, 53, - Čechová: 48, 62, 28, - Duditš: 7, 76, 55, - Dulak: 22, 76, 40, - Duľa: 25, 75, 38, - Ďuriš: 14, 74, 50, - Hrádek: 11, 83, 44, - Irsák: 10, 84, 44, - Javorček: 27, 77, 34, - Kováčechová: 38, 63, 37, - Kseňák: 16, 78, 44, - Maďar: 77, 32, 29, - Malich: 83, 38, 17, - Matulník: 40, 66, 32, - Melicher: 1, 83, 54, - Pavlikovský: 1, 92, 45, - Pfundtner: 16, 77, 45, - Pitoňáková: 50, 61, 27, - Procházka: 20, 75, 43, - Straka: 50, 61, 27, - Šorl: 51, 61, 26, - Tomašovič: 7, 79, 52, - Vernarský: 53, 58, 27. Na voľbu kandidátov na sudcov Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia teda konštatujú, že v tajnom hlasovaní v opakovanej voľbe boli za kandidátov na sudcov Ústavného súdu Slovenskej republiky zvolení nasledovní kandidáti: Pavol Malich a Miloš Maďar. Obom gratulujeme. Keďže nebol zvolený potrebný počet kandidátov na sudcov Ústavného súdu Slovenskej republiky, vykoná sa nová voľba. Overovatelia poverujú svojho člena, mňa, Martina Klusa oznámiť výsledok hlasovania Národnej rade Slovenskej republiky. Ďakujem pekne, pán predsedajúci, skončil som.
Matovič, Igor, poslanec NR SR (2016-11-22):
Poprosím si znova čas.
Pellegrini, Peter, predseda NR SR (2015-11-20):
Hlasujeme o bode 5 pozmeňujúceho návrhu. (Hlasovanie.) Prítomných 123 poslancov, za hlasovalo 44, proti bolo 77, zdržal sa 1 poslanec, nehlasoval 1. Tento bod sme neschválili.
Šefčík, Marek, poslanec NR SR (2020-06-09):
Pán predsedajúci, ďakujem za slovo. Vážený pán predsedajúci, vážené pani poslankyne, panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony, je to tlač č. 128a. Uvedený vládny návrh zákona prerokoval ústavnoprávny výbor a výbor pre zdravotníctvo ako gestorský výbor v určenej lehote. Ústavnoprávny výbor súhlasil s vládnym návrhom zákona a odporučil Národnej rade uvedený návrh zákona schváliť. Výbor pre zdravotníctvo vyslovil súhlas s uvedeným návrhom zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony, je to tlač č. 128, vyjadrených v uzneseniach uvedených pod bodom IV tejto správy a v stanovisku gestorského výboru, odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje šesť pozmeňujúcich návrhoch, návrhov. Gestorský výbor odporučil hlasovať o bodoch 1 až 6 spoločne s návrhom gestorského výboru schváliť. Spoločná správa výborov bola schválená uznesením č. 28 z 9. júna 2020, kde ma výbor poveril za spoločného spravodajcu k predloženému návrhu zákona. Pán predsedajúci, skončil som, nech sa páči, môžte otvoriť rozpravu.
Šimečka, Michal, podpredseda NR SR (2024-01-17):
Ďakujem pekne. Pán poslanec Mikulec.
Raši, Richard, poslanec NR SR (2021-06-30):
Ďakujem pekne, pán predseda. Ja žasnem, tak OBYČAJNÝM ĽUĎOM a akože nezávislým osobnostiam vadia názory ľudí – to je neuveriteľné. Vám vadia názory ľudí (reakcie z pléna), a to boli tie slušné, a tie názory, ktoré som čítal, boli výrazne slušnejšie ako vystúpenie vašeho lídra, ktorý tu kydá a klame. A vám to teraz vadí. OBYČAJNÝM ĽUĎOM vadia ľudia! Žiadne z tých vystúpení nebolo nijako mimoriadne osobné a nedosahovalo ani z diaľky neúroveň, neúroveň toho, citujem, „čuda-juda“, čo sa tu dnes obhajovalo. Pani primátorka, a vy ste prečo hlasovali proti tomu, aby samosprávy dostali aspoň nejaké peniaze, aby ste nemuseli tie dane zvyšovať? Prečo tu hlasujete ako hlasovací automat aj na návrhy, ktoré by zjavne pomohli vašim občanom? Vadí vám to, čo sa o ňom píše? Vadí vám to, že to, čo ho vynieslo na vrchol, že ho ľudia vyniesli na vrchol, tak ho teraz potopia? Lebo je to neschopný šašo a je to tragikomik, ktorý túto krajinu doniesol do záhuby. A teraz vám to všetkým... A vám vadia ankety? Však on chcel na základe ankiet určovať desať základných, či jedenásť, priorít vlády. Tak tam stačilo pár tisíc ľudí, ktorí vyslovili svoj názor, a my sme tu mali meniť zákony. A teraz, keď tí istí ľudia, lebo neboli to žiadni prívrženci žiadnych politických strán, vyslovia svoj názor, tak naraz ste z toho úplne hotoví. Pán Kremský, máte šťastie, že to hovoríte tu v Národnej rade, lebo už jeden človek to povedal vedľa a išlo naňho trestné, tak máte šťastie, buďte frajer, povedzte to vonku a potom sa stretneme na súde, že za takého hlúpe klamstvá. Ďakujem pekne.
Bugár, Béla, podpredseda NR SR (2017-12-01):
Pán poslanec Krajči.
Vorobelová, Slavěna, poslankyňa NR SR (2023-05-09):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Chren, Martin, poslanec NR SR (2013-02-13):
Ďakujem veľmi pekne. Dovoľte mi najprv zareagovať, no, v 11 krajinách Európskej únie si to predstaviť vedia a navyše to tam bez problémov funguje a to ešte sú krajiny, kde keď idete napríklad do Talianska, tak sa tam naozaj jazdí ešte liberálnejšie než na Slovensku. A motocykle do 125 centimetrov kubických, a to je odpoveď aj pre pána Vašečku, to naozaj nie sú ešte veľké a silné motorky. A nám s kolegom Drobom prišlo mnoho podporných e-mailov práve od motorkárov, aj od tých veľkých motorkárov, až som bol sám prekvapený, že aj tých skútristov oni berú medzi seba aj do svojej rodiny a považujú ich za svojich. To som si naozaj nemyslel, že niekto na Harley naozaj dokáže uznávať aj niekoho, kto je napríklad na Vespe. Ale je to tak. A dokonca ich deti napríklad začínajú na takýchto motocykloch. Dnes už, hovorím, 16-roční si môžu urobiť takéto vodičské oprávnenie na takýto motocykel, ale nebránim sa tomu, áno, debatujeme o bezpečnosti, zjavne v mnohých krajinách to problém nebol, rozšíriť takto vodičské oprávnenie, minimálne v jedenástich, ani v susednej Českej republike, ani v Maďarsku. Debatujme o tom, ak sa chceme vyhnúť tým takým silným motocyklom, pretože prečipovať sa dá napríklad každý motor. Tak, naozaj, upravme to len tam, kde je účel tohto zákona, najmä na mestskú premávku, tým, že zavedieme pravidlo, že sa to týka len motocyklov s automatickou prevodovkou, tak sa to bude týkať len tých bežných skútrov, ktoré naozaj nie sú žiadnymi športovými motorkami, na ktorých by nejaký výmyselníci sa chodili predvádzať nejakou športovou jazdou. Na druhej strane hovoríme o miere osobných slobôd. Mňa naozaj v tomto nezaujíma žiadna konkrétna záujmová skupina, či sú to autoškoly, alebo niekto iný. Po prvé výlučne na A1 sa robí minimum vodičákov, keď už, tak sa chodia robiť na tie silnejšie, čiže ten výpadok by bol minimálny. A po druhé ide mi o občanov. Načo ich nútime platiť vyššie poplatky?
Richter, Ján, poslanec NR SR (2021-02-04):
Ďakujem pekne za slovo. Pán poslanec, k trom veciam, ktoré tam pre mňa dosť dominovali. Prvá vec je, čo sa týka tých brigádnikov. Áno, tiež s tým nemám problém, pretože je tam istá garancia cez inšpekciu práce, ktorá sa k tomu vyjadrí. Ja len pripomínam, boli roky, že 60-tisíc vysokoškolákov pracovalo nie preto, že chceli mať peniaze na míňanie, ale preto, aby mohli študovať. Lebo ich rodiny nemali na to, aby ich vedeli zabezpečiť. 65 rokov. Môže, nemusí, dobre, táto vec tam je. Pán minister, dávam do pozornosti, čo to urobí s dôchodkovou reformou? Vy uvažujete 40 rokov podmienku, čo keď tých 40 rokov do toho 65. roku neodrobí? Objektívne, dlhšie študoval alebo a tak ďalej, to znamená, môže to mať takéto konzekvencie. No a, pán poslanec, ja vás pokladám za veľmi seriózneho človeka, ale tú tretiu vec, ten prílepok a prečo práve až tu, keby som chcel byť sprostý, tak poviem, že nemáte niečo. Veď to je najväčšie svinstvo, čo je v tom Sulíkovom kilečku toto. Zrušiť záväznosť kolektívnych zmlúv druhého stupňa! Veď boli sme súčasťou, keď sme boli v predsedníctve, predsednícka krajina aj tripartity, veď tam bola dohoda zamestnávateľov a zamestnancov, že toto je spôsob a forma. Celý sever Európy, všetky krajiny na severe nemajú žiadne minimálne mzdy, pokrývajú všetko kolektívnymi zmluvami vyššieho stupňa. Budeme prvá krajina v Európe, ktorá toto zruší. Hoci Európska komisia ide úplne opačným smerom. Zhorší sa postavenie zamestnancov, opätovne je to útok, samozrejme, veľký na odbory, no a práve takéto zmluvy garantujú pracujúcim v rovnakých odvetviach porovnateľné mzdové a pracovné podmienky a vrátane benefitov. Z tohto všetkého jednoducho odchádzame. Opakujem, budeme prví v Európe... (Prerušenie vystúpenia časomerom.)
Karas, Daniel, poslanec NR SR (2023-12-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Somogyi, Szilárd, poslanec NR SR (2011-03-24):
Ďakujem, pán predsedajúci. V tejto rozprave alebo v tejto diskusii odznelo teraz už deväť cudzích výrazov. A ja viem, že táto téma vyžaduje to, že tá internacionalizácia jazyka zrejme v každej krajine rovnako používa rovnaké najmä anglické výrazy. Voliči majú ako možnosť sledovať naše rokovania v priamom prenose, takže poprosil by som rečníkov, keby príp. použili aj ekvivalenty jednotlivých cudzích výrazov. Ďakujem veľmi pekne.
Bugár, Béla, podpredseda NR SR (2019-06-27):
Pán poslanec Bernaťák.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 141 poslancov, za 14, proti 40, zdržalo sa 86, 1 nehlasoval. Návrh sme neschválili. Prosím pána poslanca Ľudovíta Gogu, aby uviedol hlasovanie k návrhu pána poslanca Beblavého, Macháčkovej na vydanie zákona, ktorým sa mení a dopĺňa zákon č. 440/2015 Z. z. o športe (tlač 389). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z. (tlač 389.)
Pellegrini, Peter, predseda NR SR (2014-12-12):
Pán poslanec Bagačka.
B. Bugár, podpredseda NR SR: (2005-05-25):
(Hlasovanie.) Prítomných 135, za 134, hlasovania sa zdržal 1. Aj tieto návrhy pani poslankyne Černej sme schválili. Nech sa páči.
Martvoň, Anton, poslanec NR SR (2014-11-08):
Ďakujem pekne. Pán poslanec Kaník, som rád, že súhlasíte aj vy s naším pánom premiérom, že bolo to dobré prevziať dlh mesta Žiliny zo strany štátu. Chápem, že sa vám nepáči to jeho vyjadrenie, ale myslím si, že to vyjadrenie bolo namieste, bolo asi tak namieste, ako keď váš bývalý poslanec z SDKÚ a primátor mesta Vráble sa mnohokrát na stretnutiach s občanmi a lokálnou verejnosťou alebo médiami nemal problém pochváliť, že hospodársky park vo Vrábľoch je len vďaka Dzurindovej vláde. Čiže je to obdobné, ako sa to dialo vo Vrábľoch. A čo sa týka, ďalšia vec, je to trošku úsmevné, keď poslanci SDKÚ alebo bývalí poslanci SDKÚ hovoria o neokomunistoch, a pritom sú sami spájaní s podpísaním anticharty.
M. Číž, podpredseda NR SR: (2007-09-11):
Vážené kolegyne, kolegovia, dovoľte mi, aby som otvoril rozpravu k tomuto vládnemu návrhu zákona. Písomne sa do rozpravy prihlásil, ak dobre čítam, pán poslanec Pásztor? Áno. Takže nech sa páči, pán poslanec, máte slovo.